Държавен вестник, бр. 95, 2021 г., стр. 25

БРОЙ  95	
Д Ъ Р Ж А В Е Н  В Е С Т Н И К 	
СТР.  25  
съотнесена към общата сума, изплатена 
от всички членове за сметка на техните 
записвания, които биха били използвани 
или според мнението на Асоциацията 
биха и били необходими, за да изпълни 
ангажиментите си по своите операции 
по финансиране към датата, на която 
правителството е престанало да бъде 
член. Такова плащане от Асоциацията 
се извършва на вноски, когато и като 
такива плащания по главницата се по­
лучават от Асоциацията, но не по-често 
от веднъж годишно. Такива вноски се 
изплащат във валутите, получени от 
Асоциацията, с изключение на това, че 
Асоциацията може по свое усмотрение 
да извършва плащания във валутата на 
съответното правителство.
(iv) Всяка сума, дължима на правител­
ството поради записване, направено 
от него, може да бъде удържана, ако 
това правителство или правителството 
на която и да е територия, включена 
в неговото членство, или което и да е 
политическо подразделение, или която и 
да е агенция на някое от гореизброените 
има задължение, като кредитополучател 
или гарант, пред Асоциацията и тази 
сума може, по избор на Асоциацията, 
да бъде приложена срещу каквото и да 
е такова задължение при настъпване на 
неговия падеж.
(v) В никакъв случай правителството 
не получава съгласно настоящия пара­
граф в) сума, превишаваща, като цяло, 
по-малката от следните две: а) сумата, 
платена от правителството поради на­
правеното от него записване, или б) 
такъв дял от нетните активи на Асоциа­
цията, както е показано в счетоводните 
книги на Асоциацията към датата, на 
която правителството е престанало да 
бъде член, в какъвто размерът на на­
правеното от него записване се съотнася 
към общата сума на записванията на 
всички членове.
(vi) Всички изчисления, изисквани по 
настоящия договор, се правят на такава 
база, каквато разумно е определена от 
Асоциацията.
г) Във всички случаи никаква дължима 
към дадено правителство сума по този раздел 
не се изплаща до шест месеца след датата, на 
която правителството е престанало да бъде 
член. Ако в срок до шест месеца от датата, 
на която което и да е правителство е преста­
нало да бъде член, Асоциацията суспендира 
дейността си съгласно Раздел 5 от настоящия 
член, всички права на това правителство се 
определят от разпоредбите на този Раздел 5 
и това правителство се счита за член на 
Асоциацията за целите на този Раздел 5, с 
изключение на това, че няма право на глас.
Раздел 5. Суспендиране на дейността и 
уреждане на задълженията
а) Асоциацията може да суспендира трайно 
дейността си с гласуване на мнозинството от 
управителите, упражняващи мнозинство от 
общия брой гласове. След такова суспенди­
ране на дейността Асоциацията прекратява 
незабавно всички дейности, с изключение на 
тези, свързани с надлежното реализиране, 
опазване и запазване на нейните активи и 
уреждане на нейните задължения. До окон­
чателното уреждане на такива задължения 
и разпределението на такива активи Асоци­
ацията продължава да съществува и всички 
взаимни права и задължения на Асоциацията 
и нейните членове съгласно настоящия до­
говор продължават да бъдат ненарушени, с 
изключение на това, че никой член не може 
да бъде суспендиран или да напусне и че няма 
да се извършва никакво разпределяне към 
членовете с изключение на предвиденото в 
настоящия раздел.
б) Не се извършва разпределяне към чле­
нове поради записванията им, докато всички 
задължения към кредиторите не бъдат по­
крити или предвидени и докато Управител­
ният съвет, с гласуване на мнозинството от 
управителите, упражняващи мнозинство от 
общия брой гласове, не е решил да направи 
такова разпределяне.
в) При спазване на гореизложеното и 
всички специални условия за разпореждането 
с допълнителните ресурси, договорени във 
връзка с предоставянето на такива ресурси 
на Асоциацията, Асоциацията разпределя 
активите си на членовете пропорционално на 
сумите, внесени от тях за сметка на техните 
записвания. Всяко разпределяне съгласно 
горепосочената разпоредба на настоящия 
параграф в) подлежи, за всеки член, на пред­
варително уреждане на всички непогасени 
вземания от Асоциацията срещу такъв член. 
Такова разпределяне се извършва в такива 
моменти, в такива валути и в брой или други 
активи, каквито Асоциацията счита за честни 
и справедливи. Не е необходимо разпределя­
нето към няколко членове да е равномерно по 
отношение на вида на разпределените активи 
или на валутите, в които са изразени.
г) Всеки член, който получава активи, 
разпределени от Асоциацията съгласно нас­
тоящия раздел или Раздел 4, се ползва със 
същите права по отношение на такива активи, 
с каквито Асоциацията се е ползвала преди 
разпределянето им.
Член VІІІ: Статут; имунитет и привилегии
Раздел 1. Цели на този член
За да се даде възможност на Асоциацията 
да изпълнява поверените є функции, стату­
тът, имунитетът и привилегиите, изложени в 
този член, следва да бъдат предоставяни на 
Асоциацията на територията на всеки член.